kardosdrur/scandi-wiki huggingface dataset:
2054

Se også 2054 (tal)

Året 2054 begynder på en torsdag.

Forudsigelser og planlagte hændelser

Teknologi

Økonomi

Litteratur

Film 
 Minority Report (2002) – en amerikansk science fiction-film foregår i år 2054.

54
2055

2055 (MMLV) begynder året på en fredag.

Fremtidige begivenheder 

55
2056

2056 (MMLVI) begynder året på en lørdag.

Fremtidige begivenheder 

56
2057

2057 (MMLVII) begynder året på en mandag.

Fremtidige begivenheder 

57
2058

2058 (MMLVIII) begynder året på en tirsdag.

Fremtidige begivenheder 

58
2059

2059 (MMLIX) begynder året på en onsdag.

Fremtidige begivenheder

Eksterne henvisninger 

59
2060

2060 (MMLX) begynder året på en torsdag.

Fremtidige begivenheder

Eksterne henvisninger 

60
Jevgenij Aleksandrovitj Rodionov

Jevgenij Aleksandrovitj Rodionov (, ; født 23. maj 1977; død 23. maj 1996) var en russisk soldat, der blev kidnappet og senere dræbt af tjetjenske terrorister, da han nægtede at konvertere til islam. Hans trofasthed til døden har skabt meget beundring over hele Rusland og medført ønsker om, at han skal helgenkåres.

Jevgenij Aleksandrovitj blev født i den lille landsby Tjibirlej i nærheden af Kusnetsk, Pensa oblast. Han ville gerne have været kok, men blev i 1995 indkaldt til tjeneste i den russiske hær. Han blev sendt til den sydrussiske republik Tjetjenien, hvor han blev taget til fange af tjetjenske oprørere, der holdt ham fange i mere end tre måneder.

På hans 19 års fødselsdag blev Jevgenij Aleksandrovitj halshugget i udkanten af den tjetjenske landsby Bamut. Ifølge hans mordere, som senere afpressede penge fra hans mor mod oplysninger om, hvor liget var begravet, blev han halshugget for at nægte at frasige sig sin kristne tro og for ikke at ville fjerne det sølvkors, han bar om halsen.

Jevgeni Aleksandrovitj blev posthumt tildelt den russiske Tapperhedsordenen. Der er en voksende bevægelse i Den russisk-ortodokse kirke for at få ham kanoniseret som en kristen helgen og martyr. Nogle russiske soldater har allerede adopteret ham som deres helgen.

I årene efter hans drab blev religiøse ikoner afbildende Jevgenij stadig mere populære. Jevgenijs egen mor har en; hun beretter, at ikonet af hendes søn nogle gange udsender en hellig slags parfume.

Kilder og referencer 

 "Boy soldier who died for faith made 'saint'", The Daily Telegraph, 24. januar 2004 
 "A Drive to Turn a Soldier Into a Saint ", The Moscow Times, 19. oktober 2004. 
 "From Village Boy to Soldier, Martyr and, Many Say, Saint ", The New York Times, 21. november 2003. 
 "The First Saint of the Chechen War", RIAN, 5. oktober 2004. 
 "Russian Soldier Goes Through Chechen Captivity Hell ", Pravda Online, 8. januar 2003. 

Militærfolk fra Rusland
Personer fra Pensa oblast
Kalveboderne

Kalveboderne er betegnelsen for farvandet mellem Sjælland og Amager fra Sjællandsbroen i nord til Kalvebodbroerne i syd. Historisk set regnedes også strædet ved Slotsholmen og Christianshavns Vold med til Kalveboderne, og stednavnet Kalvebod Brygge er et levn fra denne oprindelige, bredere brug.

Farvandet er med tiden er blevet gjort væsentligt smallere gennem inddæmning og landindvinding. Således er Avedøre Holme, Sydhavnstippen, Vestamager (med Kalvebod Fælled) og Islands Brygge (med Nokken) efterhånden tilblevet. Harrestrup Å har sit udløb et stykke forbi Valbyparken.

Navnet 
Navnet "Kalveboderne" (eller Kalleboderne) blev i 1600- og 1700-tallet også brugt om kvarteret mellem Frederiksholms Kanal og Rysenstens, Ulriks og Gyldenløves Bastioner, der lå omtrent, hvor Vester Voldgade løber i dag. "Kalveboderne" er det folkelige navn; kvarterets formelle navn var Frederiksholm.
 
Navnet kommer af at kalve om sommeren blev sendt over på øerne i farvandet for at græsse. (selv i dag sendes heste og køer til Saltholm for at græsse) Dette giver os navnet "Kalve" (Kalle, Calle).

Bod er afledt af selve formen på bugten. På tysk kaldes lavvandede bugter og fjorde, med smal indsejling for "Bodden". 

På den anden side af øresund findes en tilsvarende lavvandet bugt med smal indsejling, nemlig ved Falsterbo.

Godsbanegård 
I 1880'erne forelå der planer om at anlægge en ny godsbanegård i Kalveboderne. Den åbnede dog først 30. september 1901, tegnet af arkitekt Heinrich Wenck. Under navnet "tre porte" var den i brug frem til den i 1960'erne afløst af en ny godsbanegård på det samme terræn.

Kilder

Se også 
 Kalvebodbroerne
 Kalvebod Brygge
 Kalvebod Fælled
 Kalvebod Strand

Inddæmningsprojekter i Danmark
Farvande i Danmark
Hvidovre Kommunes geografi
Københavns Kommunes geografi
SRAM

SRAM har flere betydninger:

Teknologi 
 AGM-69 SRAM - et missil
 Static random-access memory
 Shadow Random Access Memory - SRAM, se RAM

Andet 
 SRAM Corporation - fabrikant af cykeldele
Skye McCole Bartusiak

Skye McCole Bartusiak (28. september 1992 - 18. juli 2014) var en amerikansk film- og fjernsynsskuespiller.

Bartusiak blev født i Houston, Texas, hvor hun boede sammen med sine forældre Raymond Donald Bartusiak og Helen McCole.

Bartusiaks gennembrud kom i 2000, takket være The Patriot, med Mel Gibson i hovedrollen. Hendes følsesmæssige scener i filmen, ledte hende til andre roller, inklusiv at hun spillede Marilyn Monroe som lille i mini-tv-serien Blonde. Siden da har hun også haft roller i større film, inklusiv Riding in Cars with Boys overfor Drew Barrymore og Don't Say a Word overfor Michael Douglas og Brittany Murphy begge i 2001.
Hun spillede også Charlie McGee som lille i efterfølgeren til Firestarter: Firestarter 2: Rekindled, og fik en stor rolle i tv-serien 24 timer.

Filmografi 
 Kill Your Darlings (2006) som Summer Bangley
 Boogeyman (2005) som Franny Roberts
 Once Not Far from Home (2005) som Den Lille Pige
 Against the Ropes (2004) som Lille Jackie
 Love Comes Softly (2003) som Missie Davis
 The Vest (2003) som Sara
 Beyond the Prairie, Part 2: The True Story of Laura Ingalls Wilder (2002) som Rose Wilder
 Firestarter 2: Rekindled (2002) (TV) som unge Charlie McGee
 Flashpoint (TV) som Lizzie
 The Affair of the Necklace (2001) (slettede scener) som Dove
 Riding in Cars with Boys (2001) som Amelia, 8 år
 Don't Say a Word (2001) som Jessie Conrad
 Blonde som ung Norma Jean
 The Darkling (2000) som Casey Obold
 The Patriot (2000) som Susan Martin
 Witness Protection (1999) som Suzie Batton
 Æblemostreglementet (1999) som Hazel
 Storm of the Century (1999) som Pippa Hatcher
 The Prophet's Game (1999) som Adele Highsmith

Fjernsyn 
 CSI som Susan Lester i episode: "Bite Me" (episode # 6.3) 2005
 Lost som ung Kate (stemme) i episode: "Born to Run" (episode # 1.22) 2005
 House som Mary Carroll i episode: "Kids" (episode # 1.19) 2005
 George Lopez som Lil' Bit i episoderne: "Trouble in Paradise" (episode # 4.8); og "The Simple Life" (episode # 4.7) 2004
 24 timer som Megan Matheson i episoderne 2.1 til 2.4 og episoderne 2.6 til 2.9 2002/3
 Touched by an Angel som Sarah i episode "The Birthday Present" (episode # 8.3) 2001
 Law & Order: Special Victims Unit som Jennifer i episode: "Legacy" (episode # 2.4) 2000
 Frasier som Pige med Tegning i episode: "The Three Faces of Frasier" (episode # 7.21) 2000
 Providence som Jessie i episode: "Taking a Chance on Love" (episode # 2.20) 2000
 Amys ret som Marcy Noble i episode: "Presumed Innocent" (episode # 1.11) 1999
 JAG som Rachel Sherkston i episode: "Shakedown" (episode # 4.18) 1999

Referencer

Eksterne henvisninger 
 Skye McCole Bartusiak Foundation
 

Børneskuespillere fra USA
Filmskuespillere fra USA
Tv-skuespillere fra USA
Sejerø Kirke

Sejerø Kirke er beliggende i Sejerby på Sejerø i Sejerø Bugt.

Kirken opførsel blev påbegyndt i slutningen af den store kirkebygningsperiode, 1250 – 1300, og bestod i starten af et kor og kirkeskib opført i røde munkesten.

Gennem årene er kirken udbygget med våbenhus, sakristi og tårn.

Ved reformationen var opbygningen af kirken i det store hele afsluttet med efterfølgende mindre ombygninger og reparationer op til vor tid

I Sejerø Kirke hænger et kirkeskib, der er kopi af Christian 4.'s skib "Trefoldigheden". Modellen er bygget af søfolk, der sejlede på skibet. Modelskibet er fra 1659.

Referencer

Kilde 
 Sejerø Kirke, 3. oplag, udgivet af Sejerø menighedsråd

Eksterne kilder og henvisninger 

 Sejerø Kirke i bogværket Danmarks Kirker, Nationalmuseet
 Sejerø Kirke  hos nordenskirker.dk
 Sejerø Kirke hos KortTilKirken.dk

Kirker i Kalundborg Kommune
Kirker i Roskilde Stift
Sejerø
Kirker i Holbæk Amt
Slangerup Kirke

Slangerup Kirke eller Sct. Michaels Kirke, som den også er kendt som, er højt beliggende midt i Slangerup by.

Den oprindelige kirke, Sct. Michaels Kirke, blev indviet i 1411 efter ombygning/opførelse af tårnet, hvis nederste del stadig kan ses i det nuværende kirketårn. Gennem mange år havde kirken en ringe indtægt, og den forfaldt stille og roligt.

I 1587 lånte byen 1000 daler af Kongen Frederik 2. til at bygge en ny kirke. Den stod færdig i 1588 og var det på det tidspunkt et af Danmarks største byggerier.

Præster 
Den mest kendte præst fra Slangerup Kirke er Thomas Kingo, som var præst her fra 1668 til 1677. Siden blev han biskop i Odense, men kirken anvender stadig flittigt hans salmer.

Alteret 
Altertavlen er fra 1612 og lavet af Statius Otto.

Prædikestolen 
Mogens Henrichsen tilskrives alt træarbejdet i både stolen og himlen.

Døbefonten 
Døbefonten er fra 1675, fremstillet i træ og prydes af 8 figurer som er dobbeltvæsner – halvt landdyr og halvt havdyr. Døbefonten er skænket af Borgmester Hans Atke og frue.

Kilder

Eksterne kilder og henvisninger 

 Slangerup Kirke hos KortTilKirken.dk
 Slangerup Kirke hos danmarkskirker.natmus.dk (Danmarks Kirker, Nationalmuseet)

Kirker i Frederikssund Kommune
Kirker i Helsingør Stift
Kirker i Frederiksborg Amt
Kirke
Q-kilden

Q eller Q-kilden (Q af tysk Quelle som betyder kilde) er et hypotetisk, tabt evangelium eller et evangeliefragment. Q bruges som forklaring på ligheder mellem Mattæus- og Lukasevangeliet.

Tokildehypotesen, som er den mest udbredte teori (blandt bibelkritikere) til forklaring af det synoptiske problem, siger at Markusevangeliet blev skrevet først. Lukas og Mattæus har så kendt til Markusevangeliet, og brugt det som kilde da de skrev deres evangelier. Dertil har de to evangelier en del fælles stof. Dette stof antages at stamme fra en fælles kilde, som ofte kaldes Q.

Man har aldrig fundet Q, heller ikke fragmenter af denne, ej heller omtale af den i nogen kilde. Mange forskere mener i dag, at det kan dreje sig om en mundtlig kilde, således at man også kan tale om talekilden eller logiakilden, hvor der med logia (ental logion) menes ord sagt af Jesus.

Se også 

 Synoptiske evangelier

Teologi
Det Nye Testamente
Kristendom i antikken
Liam Aiken

Liam Padraic Aiken (født den 7. januar 1990) er amerikansk skuespiller, som har medvirket i flere film, såsom Stepmom og Good Boy!. Han har også medvirket som Klaus Baudelaire i Lemony Snicket - En ulykke kommer sjældent alene.

Biografi

Opvækst 
Liam blev født i Manhattan, New York som den eneste barn af Bill Aiken, en MTV-producer og en irsk immigrant hans mor Moya Aiken. Han fik sin professionelle debut i en Ford-reklame. Liam fik sin Broadway debut i teatrets opsætning af A Doll's House (efter Henrik Ibsens Et Dukkehjem) i en alder af 7 år og hans filmdebut i Henrys Fool, hvor han spillede Parker Poseys søn. Liams far døde af cancer, da Liam kun var 2½ år gammel. Det var pga hans lidt rastløse væsen, at hans mor forslog ham at spille skuespil, og da han fandt det sjovt at spille skuespil, blev han ved.

Karriere 
Liams første store rolle var som Susan Sarandons søn i filmen Stepmom i 1998, hvor også Julia Roberts og Jane Malone medvirkede. Han optrådte som Tom Hanks' søn i filmen Road to Perdition fra 2002. Han medvirkede i familiefilmen om hunde fra det ydre rum Good Boy!, hvor han spillede hovedrollen, Owen Baker, i 2003. Han afslog at spille rollen som Cole Sear i filmen The Sixth Sense (1999), fordi hans mor syntes at han var for lille til at spille sådan en død-fikseret rolle: rollen gik i stedet til Haley Joel Osment. Liam var også overvejet til rollen Harry Potter, da han tidligere havde arbejdet sammen med filmens instruktør Chris Columbus i filmen Stepmom. Uheldigvis var han ude af stand til at få rollen, da J. K. Rowling insisterede på, at skuespilleren, som skulle spille Harry Potter skulle være britisk, og da Liam jo ikke var det, gik rollen til anden ung skuespiller, nemlig Daniel Radcliffe. Liam fik i stedet rollen som den intelligente 12-årige forældreløse dreng Klaus Baudelaire i filmen Lemony Snicket - En ulykke kommer sjældent alene i 2004.

Priser 
Broadcast Film Critics Association Awards
2005: Nomineret til "Best Young Actor" for: Lemony Snicket - En ulykke kommer sjældent alene 

Young Artist Awards
2005: Nomineret til "Young Artist Award Best Performance in a Feature Film – Leading Young Actor" for: Lemony Snicket - En ulykke kommer sjældent alene 
2004: Nomineret til "Young Artist Award Best Performance in a Feature Film – Leading Young Actor" for: Good Boy! 
2003: Nomineret til "Young Artist Award Best Performance in a Feature Film – Supporting Young Actor" for: Road to Perdition   
1999: Vandt "Young Artist Award Best Performance in a Feature Film – Young Actor Age Ten or Under" for: Stepmom

Trivia 
 Liam er enebarn
 Er 1.73 m. høj
 Spiller guitar
 Har medvirket i 2 film sammen med Jude Law, men har, indtil videre, ikke optaget en eneste scene sammen med ham. 
 Har en miniature italiensk greyhound kaldet Kes, som han fik af crewet bag Good Boy!. 
 Er gode venner med Tim Robbins og Susan Sarandons søn, Miles Robbins.

Filmografi

Kilder

Eksterne henvisninger 
 
 First Liam Aiken Fan Site 
 Liam Aiken Fan Site

Børneskuespillere fra USA
Filmskuespillere fra USA
Tv-skuespillere fra USA
Schloss Schwarzenberg (Scheinfeld)

Schloss Schwarzenberg er et slot ved Scheinfeld i det frankiske område Steigerwald i den nordlige del af Bayern i Tyskland. Oprindelig var det et borganlæg fra tidligmiddelalderen som blev udbygget til et repræsentativt slot. Slottet er stamsæde for den kendte fyrsteslægt Schwarzenberg. Det bebos nu af Schwarzenbergslægtens overhoved, fyrst Karl zu Schwarzenberg, som er udenrigsminister i Tjekkiet.

Schwarzenberg, Schloss (Scheinfeld)
Green Cargo

Green Cargo AB er et svensk statsejet aktieselskab, som står for godstransport med tog i ind- og udland (i udlandet i samarbejde med lokale virksomheder). Green Cargo AB blev dannet den 1. januar 2001, hvor Statens Järnvägar blev omdannet til aktieselskab og opdelt i seks mindre selskaber. Tidligere havde virksomheden navnet SJ Gods. Green Cargo har en markedsandel på 75-90 procent af godstransport på jernbane i Sverige.

Galleri

Eksterne henvisninger 

 Green Cargos websted

Jernbaneselskaber i Sverige
Jernbanetransport i Sverige
Statsejede virksomheder fra Sverige
LKAB

LKAB eller Luossavaara-Kiirunavaara Aktiebolag er et minedriftsselskab ejet af den svenske stat, med hovedkontor i Luleå. Selskabet blev dannet i 1890 med brydning af jernmalm i Kiruna og Malmberget, som det primære forrretningsområde. Den pulveriserede eller pellets-raffinerede jernmalm sendes på malmtog til havnene i Luleå og Narvik. Blandt andre leveres der jernmalm til SSAB's stålværk i Luleå.

LKAB har fem datterselskaber: Malmtrafik (MTAB/MTAS, jernbaneselskab), Minelco (industrimineraler), Wassara (vanddrevne boresystemer), Fastighets AB Malmfälten (FAB, ejendomsselskab) og AB Kiruna Grus- och Stenförädling (KGS).

Historie 
Den første kendte malmprøve fra Malmberget stammer fra 1660'erne. I 1696 omtales bjergene Kiirunavaara og Luossavaara for første gang. Nok vidste man, at der gemte sig store rigdomme i bjergene i Lappland, men vanskelighederne var mange. Dels skulle man have held til at bryde malmen og dels skulle den transporteres til nærmeste havn. I århundreder mislykkedes flere forsøg. Først i 1870'erne blev der opfundet en teknik, der viste sig at fungere; nu kunne man fremstille stål af den fosforrige malm, og den kommercielle malmbrydning kunne iværksættes. Tilbage var transportproblematikken, som blev løst i 1888, hvor Malmbanan åbnede for trafik. I 1890 blev LKAB dannet.

Fra begyndelsen var LKAB en privatejet virksomhed, hvilket førte til en heftig debat i Sveriges riksdag, om hvorvidt minerne skulle nationaliseres eller ej. Striden stod mellem konservative og liberale, hvor de konservative ønskede at virksomheden skulle nationaliseres for "rigets bedste". Denne holdning havde militærets støtte, da de var bekymrede over hvad der kunne ske, hvis udenlandske ejere lagde beslag på svenske naturressourcer. De liberale var hele tiden imod. Efter højrefløjens sejr ved valget i 1906, blev industrikoncernen Grängesbergsbolagets ejerskab af LKAB ophævet og LKAB statsliggjort.

Eksterne henvisninger 

 LKAB's websted

Statsejede virksomheder fra Sverige
Norrbottens län
Etableret i 1890
Mineselskaber fra Sverige
MTAB

MTAB eller Malmtrafik AB er et datterselskab af LKAB, der via jernbane transporterer malm fra minerne i Kiruna og Malmberget til havnene i Luleå og Narvik, samt til SSAB's stålværk i Luleå. MTAB har også et norsk datterselskab, MTAS.

Eksterne henvisninger 

Jernbaneselskaber i Sverige
Etableret i 1888
Statsejede virksomheder fra Sverige
Jernbanevogn

En jernbanevogn eller togvogn er et skinnekøretøj uden egen fremdrift, som anvendes til transport på jernbane. Jernbanevogne trækkes af et eller flere lokomotiver. Man skelner mellem godsvogne, der anvendes til transport af gods, og personvogne, der primært anvendes til persontransport i den kollektive trafik.

Tidligere fandtes der et utal af specielle jernbanevogne. Blandt andet havde postvæsenet et antal Postbureau- og postpakvogne.
Personvogn

En personvogn er en jernbanevogn, som er beregnet til at indgå i et persontog.  De fleste personvogne er siddevogne, det vil sige, at der er stole til siddende passagerer.  Der er også sove-, ligge- og spisevogne i visse tog.  Da rejsegods-, post- og togvarmevogne er beregnet til at indgå i persontog, regnes de også for personvogne, selv om de ikke transporterer passagerer.

Tidligere havde personvogne oftest to eller tre hjulsæt, men fra 1900-tallet blev de fleste personvogne forsynet med såkaldte bogier med fire hjulsæt.  Dette giver mere behagelige køreegenskaber, og vognene kan have en større længde.  Personvogne kobles sammen til tog, der kan være på op til 10-15 vogne.  De trækkes næsten altid af et lokomotiv.  Der er også styrevogne, personvogne forsynet med førerrum.  Fra en sådan vogn kan lokomotivføreren styre toget, når styrevognen er forrest og lokomotivet bagerst, skubbende toget foran sig.

Rygning 
Personvogne kan have separate kupéer, hvor rygning er tilladt, kaldet en rygerkupé. 

I Danmark blev rygerkupéer afskaffet den 8. januar 2005 i S-tog. Allerede ved indvielsen af Københavns Metro i 2002 var rygning forbudt i togene og på stationerne.

I januar 2006 reducerede DSB antallet af rygerkupéer i IC3 og IR4-togvognene. Dette skete på baggrund af at pladsbestillingerne i rygekupéer var faldet siden togvognenes indretning. Samtidig blev prisen sat op på rygepladsreserveringer. 7. januar 2007 blev rygerkupéerne helt nedlagt.

Senere danske vogne
 litra AB
 Bombardier dobbeltdækker fra Görlitz. Se litra ABs.

Den europæiske standard vogn (se :de:UIC-Reisezugwagentypen) blev genindført i Danmark i 2023. Se video.

Referencer 

Jernbanevogne
Sovevogn

En sovevogn er en særlig form for vogn, som anvedes i visse tog, der kører om natten. Vognene har kupéer med køjesenge, oftest 2-3 pr. kupé. Kupéerne kan hurtigt omdannes, så de består af almindelige siddepladser, så passagererne også kan opholde sig i kupéen i dagtimerne.

Se også 
 Liggevogn

Jernbanevogne
Liggevogn

En liggevogn er en særlig form for vogn, som anvedes i visse tog, der kører om natten. Vognene fungerer som en simplere form for sovevogn og har normalt seks køjepladser, tre på hver sin side af kupédøren. Kupéerne kan hurtigt omdannes, så de består af almindelige siddepladser, så passagererne også kan opholde sig i kupéen i dagtimerne.

Jernbanevogne
Spisevogn

En spisevogn er en særlig form for personvogn, som anvendes i visse persontog; oftest i tog, der kører over længere strækninger. Vognen fungerer som en rullende restaurant eller bistro.

Indenrigs i Danmark anvendes der ikke længere spisevogne, men i eksempelvis SJ's X 2000-tog mellem København H og Stockholm C, er der spisevogne med.

Referencer

Jernbanevogne
Sol (pigenavn)

Sol er et pigenavn, der stiger i popularitet i Danmark i disse år. Ifølge Danmarks Statistik bærer 55 danskere navnet i 2008 mod 49 året før. 

Navnet bruges undertiden også som drengenavn.

Noter

Pigenavne
Daemon Tools

DAEMON Tools (forkortelse af det engelske Disk And Execution MONitor Tools) er et stykke disk image-emulator-software til Microsoft Windows. Programmet findes i flere udgaver, hvor Lite-udgaven er gratis til personligt brug hjemme (ikke-kommercielt brug), men ellers er man forpligtet til at købe en licens, for at anvende programmet.

DAEMON Tools kan benyttes til at skabe (emulere) virtuelle cd-/dvd-drev ved hjælp af image-filer. DAEMON Tools fungerer med filformaterne .bin/.cue, .mdf/.mds, .iso, .bwt, .cdi, .b5t, .ccd, .nrg, .pdi og .img.

I praksis indebær dette, at man ved hjælp af et andet program kopierer en cd- eller dvd-skive over på harddisken i form af en imagefil, som efterfølgende kan åbnes direkte ved brug af Daemon Tools, der fortæller computeren at skiven sidder i et cd/dvd-drev, der ikke er fysisk til stede.

Eksterne henvisninger 
 Officiel DAEMON Tools hjemmeside

Emulationsprogrammer
Systemværktøjer til Windows
Nattog

Et nattog er et persontog, der først og fremmest kører om natten. Nattoget medbringer sove- og liggevogne, også siddevogne kan forekomme som et billigt alternativ i disse tog. Oftest afgår et nattog først på aftenen og ankommer ved sin endestation om morgenen. På længere jernbanestrækninger kan togene også køre i dagtimerne; i så fald anvendes sove- og liggevogne som siddevogne.

Europæiske nattog 

Fra Høje Taastrup Station går der nattog til Berlin, og hver fredag i skisæsonen også til Østrig. I Danmark kører der ikke længere indenrigsnattog. City Night Line havde nattog fra København H, som via Padborg kørte til Amsterdam, Prag og Basel, men nattoget ophørte december 2014. City Night Line har mange andre linjer mellem byer i de lande, som betjenes. Selskabet, som hører under Deutsche Bahn, betjener dog mest byer i Tyskland.

Veolia Transport i Sverige og tyske Georg Verkehrsorganisation (GVG) samarbejder om EuroNight-toget Berlin Night Express, som kører mellem Berlin og Malmø. SJ har herudover en række indenrigs nattog i Sverige, samt til Narvik i Norge.

I Norge kører NSB nattog på følgende baner: Sørlandsbanen, Bergensbanen, Dovrebanen og Nordlandsbanen.

I Mellemeuropa har østrigske ÖBB en række EuroNight-linjer mellem Wien og byer som Rom, Venedig, Milano, Hamburg, Düsseldorf, Berlin og Zürich. Fra Wien kører en række øvrige nattog til lande bl.a. Polen, Kroatien og Slovenien.

I Storbritannien kører nattoget Caledonian Sleeper fra ScotRail mellem Skotland og London, mens Night Reviera fra First Great Western kører mellem London og byen Penzance i Cornwall i det sydvestlige England.

Artésia, som er et joint-venture mellem franske SNCF og italienske Trenitalia, har nattog mellem Paris og Venedig via Milano og mellem Paris og Rom. Tranitalia har flere andre nationale og internationale nattog.

Schweiziske SBB betjente nattoget EuroNight Luna, som indtil 2009 kørte mellem Rom og Zürich samt mellem Rom og Geneve.

Det spanske selskab selskab Elipsos, som ejes af Renfe og SNCF, driver nattog mellem Spanien og Frankrig. Indtil december 2012 var der også linjer til Italien og Schweiz.

Sud-Expresso er et nattog, der kører fra Lissabon i Portugal til Hendaye i Nordspanien, hvor der er forbindelse til Paris med TGV.

Kilder 

Togforbindelser